Malema, Ndlozi se aanrandingsverhoor uitgestel | Maroela Media
Julius Malema en Mbuyiseni Ndlozi in die beskuldigdebank (9 Maart 2021) (Foto: EFF/Twitter)
Die verhoor van Julius Malema, leier van die EFF, en Mbuyiseni Ndlozi, EFF-LP, is vandag in die Randburgse landdroshof uitgestel tot 1 Julie 2021. Die twee verskyn vir die beweerde aanranding van 'n SAPD-kolonel, Johannes Venter.
Die uitstel kom nadat van die getuies wat môre voor die hof sou verskyn, aangedui het dat hulle ongesteld is.
Die hof het vandag gehoor dat die oorspronklike saakdossier nie net verdwyn het nie, maar ook dat daar met van die fotobewysstukke gepeuter is.
"Dit is uiters kommerwekkend dat 'n polisielid wat net sy werk probeer doen het, nou 'n slagoffer van skynbare onbevoegdheid onder sy eie kollegas geword het," sê Jacques Broodryk, AfriForum se bestuurder van veldtogte. "Dit is ook hoogs verdag dat bewysstukke juis by 'n saak teen Malema verdwyn."
AfriForum se privaatvervolgingseenheid sal voortgaan om die saak te monitor.
'n Voormalige werknemer van die begraafplaas waar die voorval plaasgevind het, Deon Klingbiel, het Dinsdag in die hof getuig oor hoe die kringtelevisiemateriaal oor die voorval bewaar is. Klingbiel het ook getuig dat hy die beeldmateriaal meer as een keer aan die polisie moes verskaf omdat die saakdossier glo verdwyn het.
Ag nee genade WEER uitgestel magtag man kry nou klaar hy gaan pragtig lyk in oranje! Al die bewyse is tog daar en nou peuter iemand met dit. Geweet hier gaan baie stories kom hel ek's SOOO teleurgesteld in die sisteem dis om van naar te word pffft!!! Nou lag die petters weer lekker gggmmmfff
Die SAP is net so korrup soos die ANC dan praat ek nie eers van die regstelsel nie. Hier is groot moeilikheid in die ANC land.
Ou zuma gaan seker nou by malema tee drink en hom ook n bataljon belowe.
Niks anders verwag nie. Daai stuk verskoning van mens sal weereens skotvry losloop net om sy vlg wandade te pleeg. Al sy dinge word onder die mat ingevee, maar eendag is eendag dan gaan hy en die hele spul hul rieme styfloop, hoop ek sal daai dag hier wees om dit te aanskou.
Bewys weer eens dat die regstelsel 'n komplot van wie is wie is. Die Bybel veroordeel duidelik ongeregtigheid. Posisie, mag, invloed, bande met organisasies en geld speel 'n deurslaggewende rol. Die land sal nooit regkom in so 'n sisteem nie, die onreinheid word meer. Gelukkig bly ek ver weg van die regsberoep, hulle het permanent Covid-19 dus vereis sosiale distansiëring.